Αξιότιμοι σύνεδροι,

Ζούμε σε μια εποχή, η οποία πρόσφατα χαρακτηρίστηκε κατακλυσμική. Βιώνουμε την άνθιση του φονταμενταλισμού σε όλες τις εκδοχές του και μάλιστα την πολιτική και τη θρησκευτική. Η εποχή μας θυμίζει σε κάποια στοιχεία τη *Μεγάλη Ύφεση του 1930* που ξεκίνησε από το κραχ του χρηματιστηρίου το 1929. Τότε αποκαρδιωμένοι, πικραμένοι, οργισμένοι με την οικονομική και πολιτική ελίτ, οι άνεργοι και οι εργάτες της εποχής εκείνης φοβούμενοι για το μέλλον των παιδιών τους θεώρησαν υπεύθυνους τους Εβραίους και τους αλλοδαπούς πρόσφυγες.

Σε ένα τέτοιο πλαίσιο το παρόν Συνέδριο αποκτά η μεγαλύτερη προσφορά στον δυτικοευρωπαίο είναι επιτέλους να θυμηθεί μέσα από τις ρίζες του πολιτισμού του ότι **πού ακριβώς εντοπίζεται η ευδαιμονία** την οποία δεν ανακάλυψε στο κυνήγι της δύναμης, της ευμάρειας και της ηδονή, **ποιο είναι το αγαθό που το επιλέγουμε γι’ αυτό το ίδιο και είναι το τέλος προς το οποίο κατευθύνονται οι ενέργειές μας**, γιατί πραγματικά υπάρχει ή μάλλον συνυπάρχει σε μια πόλη, κοινότητα, εκκλησία, «**πώς το αληθεύειν ταυτίζεται με το κοινωνείν»** (Χρ. Γιανναράς), πώς επιτέλους θα επιτύχουμε τη **μεσότητα** ανάμεσα στα άκρα ώστε να πετύχουμε την κατεξοχήν ελληνική αρετή της ηπιότητας και της κοσμιότητας η οποία στον Χριστιανισμό μετατρέπεται σε ενεργητική διακονία του Άλλου.

Αυτή **η μεσότητα** είναι ζητούμενο και στη σκέψη ημών των θεραπόντων των ανθρωπιστικών σπουδών. Κάποιοι επικαλούνται ενίοτε το μότο του αγ. Γρηγορίου του Θεολόγου ότι ***εμείς στην Εκκλησία θεολογούμε αλιευτικώς και όχι αριστοτελικώς*** για να ισχυριστούν πως η Χριστιανική θεολογία, η οποία όντως **δεν είναι περιορισμένη εντός των αμιγώς φυσικών προϋποθέσεων της Αριστοτελικής φιλοσοφίας,** ανθίσταται στον ορθό λόγο, στην επιστήμη, κ.λπ., δίνοντας προτεραιότητα στο ακατανόητο, το ακατάληπτο, το μυστηριώδες. O ίδιος όμως Πατέρας της Εκκλησίας «υπήρξε από τους πιο αδίστακτους χρήστες της κλασσικής φιλοσοφίας στα έργα του, στην δε ποίησή του χρησιμοποιεί την αττική διάλεκτο και ομηρικά μέτρα, πράγμα που του επιτρέπει να καυχάται έναντι των εθνικών «ἀττικός σύ τὸν λόγον; Ἀττικοί καὶ ἡμεῖς» (Επιστολή 188, PG 37, 308 Πρβλ. <http://www.pemptousia.gr/2015/06/m4/> ).

Εύχομαι από την καρδιά μου το Συνέδριο αυτό να λειτουργήσει και αριστοτελικώς ώστε να ανακαλύψουμε επιτέλους την ομορφιά μέσα από τα μικρά και ασήμαντα για να αναχθούμε στη θεωρία του ενός, αλλά **και αλιευτικώς** ώστε **να σαγηνευθούμε** από τον αυθεντικό αποκαλυπτικό λόγο της κένωσης για τον άλλο, τον ξένο και διαφορετικό ώστε να μάτια του να αντικρίσουμε τον Αιώνιο Ένα και Μοναδικό.